ประกาศสํานักงานคณะกรรมการกํากับหลักทรัพย์และตลาดหลักทรัพย์ที่ สจ. 27/2552เรื่อง แบบและวิธีการแจ้งหรือเปลี่ยนแปลงข้อมูลกรรมการและผู้บริหารของบริษัทที่ออกหลักทรัพย์\_\_\_\_\_\_\_\_\_\_\_\_\_\_\_\_\_\_\_\_\_\_ อาศัยอํานาจตามความในข้อ 7 แห่งประกาศคณะกรรมการกํากับตลาดทุน ที่ ทจ. 24/2552 เรื่อง ข้อกําหนดเกี่ยวกับกรรมการและผู้บริหารของบริษัทที่ออกหลักทรัพย์ ลงวันที่ 20 กรกฎาคม พ.ศ. 2552 สํานักงานออกข้อกําหนดไว้ดังต่อไปนี้ข้อ ๑ ในประกาศนี้และในแบบตามประกาศนี้ "ประกาศที่ ทจ. 24/2552" หมายความว่า ประกาศคณะกรรมการกํากับตลาดทุน ที่ ทจ. 24/2552 เรื่อง ข้อกําหนดเกี่ยวกับกรรมการและผู้บริหารของบริษัทที่ออกหลักทรัพย์ ลงวันที่20 กรกฎาคม พ.ศ. 2552ข้อ ๒ ในการแจ้งข้อมูลกรรมการและผู้บริหารของบริษัทที่ออกหลักทรัพย์ ให้บริษัทแจ้งต่อสํานักงานผ่านระบบการรับส่งข้อมูลอิเล็กทรอนิกส์ตามแนวทางที่สํานักงานกําหนด และยื่นข้อมูลกรรมการและผู้บริหารของบริษัทตามแบบ 35-E1 ที่จัดไว้ในระบบงานอิเล็กทรอนิกส์ของสํานักงาน พร้อมด้วยเอกสารหลักฐานดังต่อไปนี้ (1) สําเนาบัตรประจําตัวประชาชน หรือสําเนาหนังสือเดินทาง (2) เอกสารแสดงการเปลี่ยนชื่อ ชื่อสกุล (สําหรับทุกครั้งที่มีการเปลี่ยนชื่อ หรือ ชื่อสกุล ตั้งแต่กรรมการหรือผู้บริหารบรรลุนิติภาวะ) ข้อมูลที่บริษัทยื่นต่อสํานักงานทั้งในรูปแบบเอกสารสิ่งพิมพ์และข้อมูลอิเล็กทรอนิกส์ต้องมีข้อความถูกต้องตรงกันข้อ ๓ ให้บริษัทที่แจ้งข้อมูลกรรมการและผู้บริหารของบริษัทต่อสํานักงาน จัดให้มีบุคคลที่จะทําหน้าที่ในการประสานงานกับสํานักงานในเรื่องข้อมูลของกรรมการและผู้บริหารของบริษัท และการดําเนินการใด ๆ เกี่ยวกับเรื่องดังกล่าวข้อ ๔ เมื่อบริษัทได้ยื่นเอกสารหลักฐานตามข้อ 2 ต่อสํานักงานแล้ว สํานักงานจะดําเนินการอย่างหนึ่งอย่างใดดังต่อไปนี้กับรายชื่อกรรมการหรือผู้บริหารแต่ละราย ภายในห้าวันทําการนับแต่วันที่สํานักงานได้รับเอกสารหลักฐานที่ถูกต้องและครบถ้วน (1) แสดงรายชื่อกรรมการหรือผู้บริหารในระบบข้อมูลรายชื่อกรรมการและผู้บริหาร หากไม่ปรากฏข้อเท็จจริงหรือข้อสงสัยใด ๆ เกี่ยวกับการมีลักษณะต้องห้ามตามประกาศที่ ทจ. 24/2552 (2) แจ้งผลการปฏิเสธการแสดงรายชื่อกรรมการหรือผู้บริหารในระบบข้อมูลรายชื่อกรรมการและผู้บริหาร (3) แจ้งให้รอผลการพิจารณาของสํานักงานข้อ ๕ เพื่อประโยชน์ในการแต่งตั้งบุคคลเป็นกรรมการหรือผู้บริหารของบริษัทที่ออกหลักทรัพย์ บริษัทหรือบุคคลที่จะได้รับการแต่งตั้งเป็นกรรมการหรือผู้บริหาร อาจขอตรวจสอบคุณสมบัติของบุคคลดังกล่าว โดยให้ปฏิบัติดังนี้(1) ในกรณีที่บริษัทเป็นผู้ขอตรวจสอบ ให้บริษัทขอตรวจสอบต่อสํานักงานผ่านระบบการรับส่งข้อมูลอิเล็กทรอนิกส์ตามแนวทางที่สํานักงานกําหนด และต้องยื่นหนังสือยินยอมให้เปิดเผยข้อมูลต่อสํานักงานตามแบบ 35-E2 ที่จัดไว้ในระบบงานอิเล็กทรอนิกส์ของสํานักงาน(2) ในกรณีที่บุคคลที่จะได้รับการแต่งตั้งเป็นกรรมการหรือผู้บริหารเป็นผู้ขอตรวจสอบ ให้บุคคลดังกล่าวยื่นหนังสือขอตรวจสอบคุณสมบัติในการเป็นกรรมการและผู้บริหารต่อสํานักงานตามแบบ 35-E3 ที่จัดไว้ในระบบงานอิเล็กทรอนิกส์ของสํานักงานสํานักงานจะดําเนินการอย่างหนึ่งอย่างใดดังต่อไปนี้กับบุคคลดังกล่าว ภายในห้าวันทําการนับแต่วันที่สํานักงานได้รับเอกสารหลักฐานที่ถูกต้องและครบถ้วนตามวรรคหนึ่ง (1) หรือ (2) แล้วแต่กรณี (1) แจ้งการสามารถแสดงชื่อในระบบข้อมูลรายชื่อกรรมการและผู้บริหาร (2) แจ้งการอยู่ในข่ายที่สํานักงานไม่สามารถแสดงชื่อในระบบข้อมูลรายชื่อกรรมการและผู้บริหาร (3) แจ้งการต้องตรวจสอบข้อมูลเพิ่มเติม หากมีบริษัทขอแสดงชื่อบุคคลดังกล่าวในระบบข้อมูลรายชื่อกรรมการและผู้บริหารข้อ ๖ ในกรณีเป็นการแจ้งเปลี่ยนแปลงข้อมูลกรรมการหรือผู้บริหารที่สํานักงานได้แสดงไว้ในระบบข้อมูลรายชื่อกรรมการและผู้บริหาร ให้บริษัทปฏิบัติดังนี้ (1) กรณีเป็นการแจ้งข้อมูลของกรรมการหรือผู้บริหารรายใหม่ ให้บริษัทปฏิบัติตามความในข้อ 2 โดยอนุโลม โดยให้แจ้งต่อสํานักงานภายในเจ็ดวันทําการนับแต่วันที่กรรมการหรือผู้บริหารบริษัทรายนั้นได้รับการแต่งตั้ง(2) กรณีเป็นการเปลี่ยนแปลงข้อมูลของกรรมการหรือผู้บริหารของบริษัทที่มีชื่ออยู่ในระบบข้อมูลรายชื่อกรรมการและผู้บริหารแล้ว หรือเป็นการแจ้งขอยกเลิกการแสดงชื่อในระบบข้อมูลรายชื่อกรรมการและผู้บริหาร ให้บริษัทแจ้งต่อสํานักงานผ่านระบบการรับส่งข้อมูลอิเล็กทรอนิกส์ตามแนวทางที่สํานักงานกําหนด โดยในกรณีที่เป็นข้อมูลดังต่อไปนี้ ให้บริษัทแจ้งต่อสํานักงานภายในเจ็ดวันทําการนับแต่วันที่มีการเปลี่ยนแปลงข้อมูล (ก) การเปลี่ยนชื่อ ชื่อสกุล (ให้แนบเอกสารแสดงการเปลี่ยนชื่อ หรือชื่อสกุลมาด้วย) (ข) การเปลี่ยนแปลงเกี่ยวกับการดํารงตําแหน่ง (ค) การเปลี่ยนแปลงเกี่ยวกับวุฒิการศึกษาที่เกี่ยวข้องในระดับปริญญาตรีขึ้นไป กรณีที่เป็นกรรมการตรวจสอบ (ง) การเปลี่ยนแปลงเกี่ยวกับการผ่านการอบรมที่เกี่ยวข้องที่จัดโดยสมาคมส่งเสริมสถาบันกรรมการบริษัทไทยข้อ ๗ ในกรณีที่บริษัทจดทะเบียนประสงค์จะแจ้งข้อมูลกรรมการหรือผู้บริหารของบริษัทต่อสํานักงานตามนัยของข้อ 2 วรรคสอง แห่งประกาศที่ ทจ. 24/2552 ให้บริษัทจดทะเบียนดังกล่าวดําเนินการตามหลักเกณฑ์ที่กําหนดไว้ในข้อ 2 และข้อ 3 โดยอนุโลม และสํานักงานจะดําเนินการกับรายชื่อกรรมการหรือผู้บริหารแต่ละรายตามข้อ 4(1) หรือแจ้งตามข้อ 4(2) หรือ (3) ไปยังบริษัทจดทะเบียนภายในห้าวันทําการนับแต่วันที่สํานักงานได้รับเอกสารหลักฐานที่ถูกต้องและครบถ้วนข้อ ๘ ให้บรรดาคําสั่งและหนังสือเวียนที่ออกหรือวางแนวปฏิบัติตามประกาศสํานักงานคณะกรรมการกํากับหลักทรัพย์และตลาดหลักทรัพย์ ที่ สจ. 5/2548 เรื่อง แบบและวิธีการแจ้งหรือเปลี่ยนแปลงข้อมูลผู้บริหารของบริษัทที่ออกหลักทรัพย์ ลงวันที่ 25 กุมภาพันธ์ พ.ศ. 2548 ซึ่งใช้บังคับอยู่ในวันก่อนวันที่ประกาศนี้ใช้บังคับ ยังคงใช้บังคับได้ต่อไปเท่าที่ไม่ขัดหรือแย้งกับข้อกําหนดแห่งประกาศนี้ จนกว่าจะได้มีคําสั่งและหนังสือเวียนที่ออกหรือวางแนวปฏิบัติตามประกาศนี้ใช้บังคับข้อ ๙ ในกรณีที่มีประกาศฉบับอื่นใดอ้างอิงประกาศสํานักงานคณะกรรมการกํากับหลักทรัพย์และตลาดหลักทรัพย์ ที่ สจ. 5/2548 เรื่อง แบบและวิธีการแจ้งหรือเปลี่ยนแปลงข้อมูลผู้บริหารของบริษัทที่ออกหลักทรัพย์ ลงวันที่ 25 กุมภาพันธ์ พ.ศ. 2548 ให้การอ้างอิงดังกล่าวหมายถึงการอ้างอิงประกาศฉบับนี้ข้อ ๑๐ ประกาศนี้ให้ใช้บังคับตั้งแต่วันที่ 16 สิงหาคม พ.ศ. 2552 เป็นต้นไป ผู้มีอํานาจลงนาม - ประกาศ ณ วันที่ 28 กรกฎาคม พ.ศ. 2552 (นายธีระชัย ภูวนาถนรานุบาล) เลขาธิการ สํานักงานคณะกรรมการกํากับหลักทรัพย์และตลาดหลักทรัพย์หมายเหตุ - เหตุผลในการออกประกาศฉบับนี้ คือ เนื่องจากได้มีการปรับปรุงข้อกําหนดเกี่ยวกับกรรมการและผู้บริหารของบริษัทที่ออกหลักทรัพย์ โดยได้จัดทําหลักเกณฑ์ดังกล่าวในรูปของประกาศคณะกรรมการกํากับตลาดทุน ดังนั้น เพื่อให้ประกาศสํานักงานอ้างอิงถึงหลักเกณฑ์ดังกล่าวอย่างถูกต้องและสอดคล้องต่อการปรับปรุงแก้ไขหลักเกณฑ์เหล่านั้น จึงเห็นควรออกประกาศเพื่อทดแทนประกาศสํานักงานคณะกรรมการกํากับหลักทรัพย์และตลาดหลักทรัพย์ ที่ สจ. 5/2548 เรื่อง แบบและวิธีการแจ้งหรือเปลี่ยนแปลงข้อมูลผู้บริหารของบริษัทที่ออกหลักทรัพย์ ลงวันที่ 25 กุมภาพันธ์ พ.ศ. 2548 จึงจําเป็นต้องออกประกาศนี้